CELEX: C2004/262/71
Language: et
Date: 2004-10-23 00:00:00
Title: Kohtuasi T-294/04: Internationale Hilfsfonds e.V. 23. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/37
            
         Internationale Hilfsfonds e.V. 23. juuli 2004. aasta hagi Euroopa Ühenduste Komisjoni vastu
   (Kohtuasi T-294/04)
   (2004/C 262/71)
   Kohtuasja menetluse keel: saksa
   Internationale Hilfsfonds e.V., asukoht Saksamaa, esitas 23. juuli 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat H. Kaltenecker.
   Hageja palub esimese astme kohtul:
   
               —
            
            
               kohustada kostjat maksma hagejale 54 037, 00 eurot komisjoni teenistuja ametikohustuste vastase käitumisega põhjustatud materiaalse kahju hüvitamiseks. Jätta kohtukulud ja hageja kulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja on saksa valitsusväline organisatsioon ja tegutseb humanitaaralal.
   Hageja tõdeb, et kohus tunnistas kohtuasjas T-321-01 (1) hageja kahe ühisfinatseerimise taotluse tagasilükkamise komisjoni poolt ekslikuks ning tühistas komisjoni vastava otsuse. Hageja väidab, et ta kandis kohtueelses menetluses Euroopa ombudsmani juures suuri kulusid, mille hüvitamise nõuet kohus kohtuasjas T-321/01 kodukorrale viidates ei rahuldanud. Hagejale jäi seega ainult võimalus nõuda nende kulude hüvitamist, esitades komisjoni vastu ametiülesannete täitmisel tekitatud kahju hüvitamise hagi EÜ asutamislepingu artikli 288 lõike 2 alusel.
   
      (1)  18. septembri 2003. aasta otsus kohtuasjas T-321/01: Internationaler Hilfsfonds v. komisjon, kohtulahendite kogumikus veel avaldamata.